ב-2010, בעקבות סרטון ביתי שהעלתה לאינטרנט, הוזמנה לעונה החמישית של America's Got Talent שם כונתה "כנר היפ הופ" ("hip hop violinist") ואף הגיעה לרבע הגמר בהופעה שתוארה כ"מחשמלת", אך זכתה לביקורות צוננות משלושת השופטים בתוכנית, שטענו שהיא "לא יכולה לנגן ולרקוד בו זמנית, בצורה מספיק טובה". בדיעבד, מספרת סטרילינג שאירוע זה היווה עבורה אכזבה אדירה.
אחרי ההופעה יצר איתה קשר צלם הקולנוע דווין גראהם בתקווה לצלם קליפ משותף - "Spontaneous Me". עם עליית הקליפ לאתר יוטיוב ניכר העניין הרב סביבה, על ידי מספר צופים הולך ועולה. בעקבות כך, המשיכו סטרילינג ודווין בשיתוף הפעולה והפיקו מספר קליפים של מוזיקה בהלחנתה.
ערוץ היוטיוב שלה נפתח במהלך 2011 והפך במהירות לפופולרי. בדצמבר 2012 הוכרז כי הלחן "להתגבש" ("Crystallize") מתוך האלבום הראשון שלה - Lindsey Stirling - הגיע למקום שמיני בקליפים הנצפים ביותר ביוטיוב לאותה שנה, עם יותר ממאה מיליון צפיות. נכון לאוקטובר 2015 ערוץ היוטיוב של לינדזי מונה יותר ממיליארד צפיות ויותר משבעה מיליון מנויים. ההכנסות מערוץ היוטיוב לבדו נאמדות ב-6 מיליון דולר.
ב-22 באפריל 2013 הוכרז כי המנהל והמפיק של זמרת הפופ ליידי גאגא, טרוי קרטר, יעבוד עם סטרלינג.
האלבום השני של סטרלינג, הנקרא "רסק אותי" (Shatter Me) יצא למכירות באינטרנט ובחנויות ב-23 באפריל 2014. בשבוע הראשון ליציאתו מכר האלבום 56,000 עותקים. האלבום קיבל מעמד top 5 בשוודיה ובגרמניה, והגיע למקום הראשון באוסטריה. תוך שלושה חודשים מכר האלבום יותר מ-119,000 עותקים. ובכך קיבל האלבום מקום שלישי כאלבום האלקטרוני הנמכר ביותר לשנת 2014, אחרי האלבום של דאפט פאנק ו-Artpop של ליידי גאגא.
את שיר הנושא של האלבום השני, Shatter Me, ביצעה לינדזי לראשונה בהופעת אורח בסיום עונתה העשירית של america got talent, יחד עם הזמרת ליזי הייל. בראיונות שהעניקה לכלי התקשורת הצהירה כי אירוע זה מהווה עבורה "סגירת מעגל", מאחר שאמנם התפרסמה בזכות התוכנית, אך לא הצליחה לזכות במקום הראשון.
אמנים רבים עבדו עם לינדזי סטרלינג, ביניהם ניתן למנות את יצירותיה עם ג'סי ג'יי, כמו השיר "Loud", וכן את ליווי השיר "רדיואקטיבי" עם להקת פנטטוניקס, אשר זכה בפרס "תגובת השנה" של יוטיוב. היא גם הייתה שותפה ליצירת הפסקול של הסדרה משחקי הכס יחד עם המלחין פיטר הולינס.
ב21 ביוני 2015 הודיעה סטרלינג על סיום כתיבתו של הספר האוטוביוגרפי שלה "The Only Pirate at the Party", שכתבה יחד עם הסופרת ברוק פסי. הספר מגולל את סיפור ההצלחה המטאורי של לינדזי והישגיה, תוך שילוב סיפורי ילדות שלה והומור שנון המלווה את אישיותה. הספר נמכר במהדורה מודפסת וכן כספר אלקטרוני.
בתחילת יוני 2016 הודיעה לינדזי סטרלינג באמצעות חשבון הטויטר שלה על כך שאלבום אולפן חדש, שלישי במספר, יצא בקרוב. האלבום ישא את השם brave enough ובו ביצעה סטרלינג שיתופי פעולה עם אמנים בולטים כמו כריסטינה פרי ועוד. "האלבום נכתב על פגיעות. פגיעות נחשבות כסימן של חולשה, אך הפגיעות מאפשרות לנו להיות אנושיים", כך כתבה סטרלינג באתר הרשמי שלה.
ב-28 ביוני 2016 הוציאה סטרלינג לאור את הסינגל "The Arena", שהוא הסינגל הראשון מתוך האלבום החדש. הסינגל לווה בקליפ באתר יוטיוב, הקליפ צבר יותר ממיליון צפיות באתר תוך פחות מ-24 שעות.
האלבום שוחרר במלואו ב-19 באוגוסט 2016 לחנויות iTunes, Google Play ולשירותי הזרמת מוזיקה שונים.
ב-19 באוקטובר 2017 הוציאה סטרלינג אלבום כריסמס בשם warmer in the winter. באלבום 15 רצועות.
לקראת סוף 2017, לינדזי זכתה לחשיפה רחבה כאשר שיתפה פעולה עם להקת הרוק האמריקנית ״אוונסנס״ וכינרה בשיר Hi-Lo אשר יצא כסינגל באלבום , במרץ 2018 החלה מכירת כרטיסים למופע משותף עם אוונסנס שיתקיים בקיץ ברחבי ארה״ב.
חיים אישים.
סטרלינג למדה באוניברסיטת בריגהאם יאנג בפרובו שביוטה במגמת יצירת סרטים. למשך תקופה יצאה עם צלם הקולנוע דווין גרהאם, שלמד באותה מגמה. הקשר נפסק ב-2009, כשעברה לגור עם משפחתה באריזונה.
לינדזי מדברת בגלוי על הקרב שלה בנטייתה לאנורקסיה. היא אמרה בריאיון שהרעיון לשיר ולקליפ "Shatter Me" ("רסק אותי") היה למעשה חלק מהתמודדותה עם הפרעת האכילה שלה.
אל תוך היער (סרט)
אל תוך היער (באנגלית: Into the woods) הוא סרט פנטזיה מוזיקלי שבוים על ידי רוב מרשל. הסרט מבוסס על מחזמר באותו השם, שמתמקד בזוג חשוך ילדים שיוצאים למסע ביער האפל על מנת להסיר מעליהם את הקללה שהטילה עליהם מכשפה נקמנית.
בסרט משתתפים בין היתר מריל סטריפ, ג'יימס קורדן, אמילי בלאנט, אנה קנדריק, כריסטין ברנסקי, כריס פיין וג'וני דפ. הסרט יצא לאקרנים ב-25 בדצמבר 2014.
עלילת הסרט.
אופה (ג'יימס קורדן) ואשתו (אמילי בלאנט) רוצים להוליד ילד, אך ללא הצלחה. יום אחד, האופה ואשתו מקבלים ביקור משכנתם, מכשפה זקנה ומכוערת (מריל סטריפ), שמספרת להם שהם סובלים מקללה שהוטלה על המשפחה של האופה על ידה, אחרי שמצאה את אביו של האופה (סיימון ראסל ביל) גונב ירקות מהגינה שלה, בשביל אשתו ההרה לקחה להם את אחותו של האופה. בנוסף, המכשפה מספרת לאופה שאביו גנב גם אפוני פלא וגרם לאמה להעניש אותה בקללת כיעור ולכן קיללה היא את משפחתו. המכשפה מציעה לבטל את הקללה, אבל רק אם האופה ואשתו ישיגו ארבעה פריטים קריטיים עבורה לעשות שיקוי מסוים: פרה לבנה כחלב, שכמייה אדומה כדם, שיער צהוב כתירס, ונעל מזהב טהור. מאוחר יותר, המכשפה מספרת לאופה שהיא ביקשה ממנו לבצע את המשימה הזו בשבילה, מפני שאסור לה לגעת בחפצים.
הדרישה של המכשפה בסופו של דבר מביאה את האופה ואשתו למפגשים עם ג'ק (דניאל הוטלסטון), שמוכר את פרתו האהובה מילקי וויט בתמורה לאפוני הפלא של אביו של האופה; עם כיפה אדומה (ליילה קרופורד), שמתגמלת את האופה בשכמייה האדומה שלה לאחר שניצלת על ידו מהזאב; עם רפונזל (מקנזי מאוזי), בתה המאומצת של המכשפה (והיא למעשה התינוקת שנלקחה מההורים של האופה בתמורה לירקות מהגינה של המכשפה) (בגלל שהמכשפה נגעה בשיער הוא לא עובד לכן הם משתמשים בשיער מהתירס), שאשתו של האופה לוקחת ממנה קווצת שיער בכח; ועם סינדרלה (אנה קנדריק), שבורחת גם מאשתו של האופה וגם מהנסיך הרודף (כריס פיין).
לאחר שורה של ניסיונות וכישלונות, האופה ואשתו מצליחים לבסוף לאסוף את ארבעת הפריטים הדרושים כדי לשבור את הכישוף. בינתיים, כל אחד מהדמויות האחרות מקבל את ה"סוף טוב" שלו: סינדרלה ורפונזל מתחתנות עם הנסיכים שלהם; ג'ק מספק לאמו (טרייסי אולמן) עושר על ידי גנבתו מהענק בשמיים, והורג את הענק על ידי גדיעת שיח האפונים; כיפה אדומה וסבתה (אנט קרוסבי) ניצלות מהזאב הגדול והרע (ג'וני דפ) על ידי האופה; לאופה ואשתו נולד בן, והמכשפה חוזרת להיות צעירה ויפה לאחר שתיית השיקוי.
עם זאת, כל אחד מהדמויות לומד שה"באושר והעושר" הוא לא תמיד כל כך מאושר: האופה מודאג מכך שהוא יהיה אב מזניח לתינוק שזה עתה נולד, כמו אביו לפניו; הנסיך משועמם מסינדרלה, וזאת מאוכזבת מחיי המלוכה בארמון; רפונזל מפחדת כל הזמן מהעולם; והמכשפה לומדת שקללת הכיעור שנתנה לה אמא בעצם הפכה אותה למכשפה ושביטלה אותה איבדה את כוחותיה. הצמיחה של שיח האפונים השני מאפון הפלא האחרון שנותר מאפשר לאלמנת הענק (פרנסס דה לה טור) לרדת ולאיים על תושבי הממלכה אם הם לא ימסרו לה את ג'ק כגמול על הריגת בעלה. בזמן שכל הדמויות מחפשות את ג'ק, הנסיך של סינדרלה מנשק את אשתו של האופה שמתה זמן קצר לאחר מכן על ידי נפילה מצוק; המכשפה מאבדת את רפונזל לנצח כשהיא בורחת עם הנסיך שלה (בילי מגנוסן); סינדרלה רבה עם הנסיך לאחר ששמעה על הבגידה שלו עם אשתו של האופה; אמו של ג'ק מתה לאחר שהפיל אותה אחד מהמשרתים של משפחת המלוכה; ואמה וסבתה של כיפה אדומה נהרגות בהשתוללות של אלמנת הענק. לאחר שמצאו את ג'ק, הדמויות ששרדו דנות במוסריות של מסירת ג'ק לאלמנת הענק, ועד מהרה מאשימים אחד את השני באנוכיות שלהם שהובילה לטרגדיה, ובסופו של דבר מאשימים את המכשפה. נגעלת וזועמת מהאנוכיות שלהם, המכשפה זורקת את אפוני הפלא שנותרו לה, משחזרת את הקללה של אמא שלה (וככל הנראה גם מצליחה לחזור להיות מכשפה), ומשאירה את שאר הקבוצה לגורלם.
האופה, סינדרלה, ג'ק, וכיפה אדומה שנותרו כדי לפתור את הבעיה, מצליחים בסוף להרוג את אלמנת הענק, אם כי סינדרלה והאופה מנסים להסביר לכיפה אדומה וג'ק הנסערים את המוסר המסובך של גמול ונקמה. אלמנת הענק נהרגת, והדמויות נעות קדימה בחייהם ההרוסים: האופה, במחשבה על אשתו המתה, נחוש בדעתו להיות אבא טוב יותר לבנו; סינדרלה עוזבת את הנסיך ומחליטה לעזור לאופה בגידול התינוק; וג'ק וכיפה אדומה, היתומים כעת, עוברים לחיות ביחד עם האופה וסינדרלה. האופה מתחיל לספר את הסיפור שלהם לבנו, כשברקע שומעים את המכשפה מזהירה: "תיזהר במה שאתה מספר, ילדים יקשיבו..."
רשימת השירים.
כל השירים נכתבו והולחנו על ידי סטיבן סונדהיים.
סינקלייר
סינקלייר הוא שמו של שבט סקוטי.
דיסקוגרפיה של ואנגליס
ואנגליס הוא מוזיקאי ומלחין יווני. רוב יצירותיו הן בז'אנר המוזיקה האלקטרונית ומוזיקת העידן החדש.
ואנגליס הלחין פסקולים למספר סרטים ידועים, בהם מרכבות האש ובלייד ראנר.
לוואנגליס דיסקוגרפיה עשירה ורחבה, והוא הפיק במהלך שנות פעילותו עשרות אלבומים.
אלבומים לא-רשמיים.
בניגוד לאלבומי בוטלג, האלבומים האלו יצאו אמנם לאור, אך לא נשאו את עליהן את שמו של האמן ואנגליס.
אלבומי בוטלג.